फ़्यूज़र असेम्बली में कागज़ रोलरों से होकर गुज़रता है, जहां उष्मा (200 सेल्सियस तक) और दबाव प्लास्टिक पाउडर को कागज़ से जोड़ते हैं।

एक रोलर सामान्यतः एक पोली नली (उष्मा रोलर) के रूप में होता है और दूसरा एक रबर समर्थित रोलर (दबाव रोलर) होता है। एक दीप्तिमान उष्मा लैंप को पोली नली के केंद्र में लटकाया जाता है और इसकी इन्फ्रारेड ऊर्जा रोलर को समान रूप से भीतर से गर्म करती है। टोनर की उपयुक्त जुड़ाई के लिये फ्यूज़र रोलर समान रूप से गर्म होना चाहिये।

प्रिंटर द्वारा प्रयुक्त विद्युत शक्ति के 90% तक का प्रयोग फ्यूज़र रोलर द्वारा किया जाता है। फ्यूज़र असेम्बली से उत्पन्न उष्मा प्रिंटर के अन्य भागों को क्षतिग्रस्त कर सकती है, अतः आंतरिक भाग से उष्मा को दूर हटाने के लिये अक्सर इसे पंखों से ढंका जाता है। अधिकांश कॉपियर्स और लेज़र प्रिंटर्स की प्राथमिक विद्युत बचत विशेषता फ्यूज़र को बंद करना और इसे ठंडा होने देना है। सामान्य प्रचालन को पुनः प्राप्त करने के लिये फ्यूज़र के प्रचालन तापमान पर लौटने तक प्रतीक्षा करना आवश्यक होता है, उसके बाद ही मुद्रण प्रारंभ हो सकता है।

कुछ प्रिंटर एक बहुत पतले लचीले धातु-निर्मित फ्यूज़र रोलर का प्रयोग करते हैं, अतः बहुत थोड़े भार को गर्म करने की आवश्यकता होती है और फ्यूज़र बहुत जल्द प्रचालन तापमान तक पहुंच सकता है। ऐसा करना एक निष्क्रिय अवस्था से मुद्रण को गति प्रदान करता है और साथ ही बिजली बचाने के लिये फ्यूज़र को अधिक शीघ्रता से बंद होने की अनुमति देता है।

यदि कागज़ अधिक धीमी गति से फ्यूज़र से गुज़रता है, तो टोनर को पिघलने के लिये रोलर के साथ अधिक संपर्क समय की आवश्यकता होती है और फ्यूज़र एक कम तापमान पर भी प्रचालन कर सकता है। बड़े उच्च गति वाले प्रिंटरों, जिनमें कागज़ बहुत कम संपर्क समय में एक उच्च-तापमान वाले फ्यूज़र से अधिक तेज़ी से गुज़रता है, की तुलना में ऊर्जा की बचत करने वाले इस डिज़ाइन के कारण छोटे, सस्ते लेज़र प्रिंटर विशिष्ट रूप से धीमी गति से मुद्रण करते हैं।
रंगीन लेज़र प्रिंटर
रास्टर चित्र का प्रसंस्करण
एक ही समय पर घटित होने वाले अनेक चरण
फ्यूज़ीकरण